**OBRAZLOŽENJE UZ ODLUKU**

**O VISINI KOMUNALNE NAKNADE U GRADU IVANCU**

Sukladno Zakonu o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 – pročišćeni tekst, 82/04, 110/04 - Uredba, 178/04, 38/09, 79/09, 153/09, 49/11, 144/12, 94/13, 153/13, 147/14, 36/15) komunalna naknada prihod je proračuna jedinice lokalne samouprave, a sredstva komunalne naknade namijenjena su financiranju obavljanja sljedećih djelatnosti: odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje nerazvrstanih cesta, održavanje groblja i krematorija i javna rasvjeta. Sredstva komunalne naknade namijenjena su također i financiranju građenja objekata i uređaja komunalne infrastrukture, a mogu se odlukom predstavničkog tijela jedinice lokalne samouprave upotrijebiti i u svrhu građenja i održavanja objekata predškolskog, školskog, zdravstvenog i socijalnog sadržaja, financiranja građenja i održavanja javnih građevina sportske i kulturne namjene i poboljšanja energetske učinkovitosti zgrada u vlasništvu jedinice lokalne samouprave.

Komunalnu naknadu plaćaju vlasnici, odnosno, korisnici stambenog prostora, poslovnog prostora, garažnog prostora, građevnog zemljišta koje služi u svrhu obavljanja poslovne djelatnosti i neizgrađenoga građevnog zemljišta. Komunalna naknada obračunava se po m2 površine, a iznos komunalne naknade utvrđuje se množenjem vrijednosti obračunske jedinice – boda, određene u kunama po m2, koeficijenta zone i koeficijenta namjene.

 Odlukom o visini komunalne naknade u Gradu Ivancu („Službeni vjesnik Varaždinske županije“ 22/00) određena je vrijednost boda koja je osnova za obračun visine komunalne naknade, a iznosi 0,32 kn. Navedena Odluka na snazi je još od 2000. godine i nijednom dosad nije mijenjana.

Uvidom u statističke podatke u službenim evidencijama Grada Ivanca, vidljivo je da je sam program održavanja komunalne infrastrukture znatno uvećan. U odnosu na 2001. godinu, otkad se primjenjuje gore navedena vrijednost boda (podaci u priloženoj tablici), u 2014. godini program je dvostruko veći.

 Za **čišćenje i održavanje javnih površina** 2001. godine bilo je potrebno 255.000,00 kuna. U 2014. za te je troškove izdvojeno 696.085,03 kn ili gotovo triput više. Iznos potrebnih sredstava za **održavanje nerazvrstanih cesta i zimsku službu** iz godine u godinu varira, a podaci unazad sedam godina pokazuju da je za održavanje potrebno osigurati preko milijun kuna.

 Nadalje, osobito na primjeru javne rasvjete, vidljivo je da su se izdaci za potrošnju električne energije i održavanje rasvjete tijekom godina znatno povećali. Uz rast cijena električne energije povećana je i stopa PDV-a pa je 2009. godine potrošnja električne energije za javnu rasvjetu iznosila 1.074,260,80 kn. Te iste godine uveden je sustav štedne rasvjete na vanjskim područjima grada.

 Iz priloženih podataka vidljivo je da je uvođenje štedne rasvjete polučilo pozitivne efekte te da je njome za oko 20 % smanjen iznos potrebnih sredstava za javnu rasvjetu. No, kako je u međuvremenu sagrađena nova javna rasvjeta te su montirana nova rasvjetna tijela i dalje je za potrošnju električne energije svake godine potrebno osigurati iznos od oko 800.000,00 kn.

Iz navedenih podataka vidljivo je da je zbog rasta komunalnog standarda građana došlo do povećanja opsega komunalnih potreba i višestrukog povećanja troškova pojedinih usluga koje se financiraju iz komunalne naknade. Rezultat toga jest pomanjkanje namjenskih prihoda za financiranje obavljanja zakonom propisanih komunalnih djelatnosti pa se zbog toga manjak sredstava svake godine nadoknađuje iz ostalih proračunskih prihoda.

|  |  |  |  |  |
| --- | --- | --- | --- | --- |
|  | PROGRAM ODRŽAVANJA 2001. – 2014. g. – troškovi u kunama |  |  |  |
|   |  |  |  |
|   |  |  |  |  |  |  |  |  |  |
| God | **ČIŠĆENJE I ODRŽAVANJE JAVNIH POVRŠINA I RADOVI NA UREĐENJU GRADA IVANCA** | **Održavanje nerazvrstanih cesta + zimska služba** | **potrošnja električne energije za javnu rasvjetu** | **UKUPNO PROGRAM** | PRORAČUNSKI PRIHODI OD POREZA I PRIREZA | **UKUPNO PRIHOD KOMUNALNE NAKNADE** |  |
| Održavanje | zimska služba | Ukupno: |  |
|   |   |   |   |   |   |   |   |   |  |
| 2000. |   |   |   |   |   |   |   |   |  |
| 2001. | 255.000,00 | Nije se pratilo  | odvojeno | 420.540,10 | 550.000,00 | 1.500.000,00 | 6.832.216,98 | 1.368.567,83 |  |
| 2002. | 255.000,00 | financijsko  | izvršenje  | 363.000,00 | 580.000,00 | 1.430.000,00 | 7.697.361,00 | 1.758.714,34 |  |
| 2003. | 255.000,00 | za održavanje i  | zimsku službu | 433.000,00 | 555.000,00 | 1.430.000,00 | 7.581.929,00 | 1.762.386,68 |  |
| 2004. | 297.008,10 |  |  | 792.203,88 | 609.615,97 | 1.908.877,52 | 8.734.130,39 | 1.739.335,58 |  |
| 2005. | 312.591,26 | 436.188,91 | 497.301,40 | 933.490,31 | 685.274,55 | 2.095.800,74 | 8.710.386,89 | 1.808.643,84 |  |
| 2006. | 432.535,00 | 563.000,00 | 498.111,77 | 1.061.111,77 | 740.000,00 | 2.460.535,00 | 11.613.967,09 | 1.653.226,89 |  |
| 2007. | 601.952,39 | 855.029,38 | 55.911,87 | 910.941,25 | 910.941,25 | 2.483.817,24 | 17.125.108,30 | 1.869.834,76 |  |
| 2008. | 814.239,89 | 1.336.086,98 | 209.577,00 | 1.545.663,98 | 954.354,10 | 3.751.169,41 | 19.832.263,50 | 1.859.404,06 |  |
| 2009. | 842.174,14 | - | - | 1.787.258,14 | 1.074.260,80 | 4.349.960,04 | 18.012.028,62 | 1.853.390,87 |  |
| 2010. | 694.609,96 | 460.505,28 | 642.765,90 | 1.103.271,18 | 950.811,79 | 2.952.799,03 | 15.145.136,40 |  1.970.668,44 |  |
| 2011. | 671.383,55 | 738.820,78 | 387.817,90 | 1.126.638,68 | 939.849,55 | 3.009.593,85 | 14.625.727,95 |  1.865.838,00 |  |
| 2012. | 672.498,90 | 745.118,89 | 335.061,00 | 1.080.179,89 | 947.830,29 | 3.320.366,08 | 14.733.714,76 |  1.983.728,56 |  |
| 2013. | 577.000,34 | 457.346,19 | 1.041.578,13 | 1.498.924,32 | 869.619,23 | 3.398.731,30 | 15.727.461,17 |  2.344.850,08 |  |
| 2014. | 696.085,03 | 687.739,94 | 323.812,50 | 1.011.552,44 | 844.331,24 | 2.980.574,40 | 16.229.906,35 |  2.266.919,23 |  |

Slijedom svega navedenog potrebno je u minimalnom iznosu, od svega par lipa, korigirati vrijednost boda kao osnove za izračun komunalne naknade, a sve u cilju učinkovitijeg održavanja komunalne infrastrukture na području grada Ivanca.

U slijedećoj tablici prikazana je simulacija - prihod ostvaren naplatom komunalne naknade prema sadašnjoj vrijednosti boda (od 0,32 kn/m2) te koliko bi bilo povećanje prihoda ako bi se vrijednost boda povećala na 0,40 kn/m2 za stanovništvo.

Ujedno prikazujemo prihod ostvaren naplatom komunalne naknade za poslovne prostore, prema sadašnjoj vrijednosti boda (od 0,32 kn/m2) te koliko bi bilo povećanje prihoda ako bi se vrijednost boda povećala na 0,40 kn/m2.

|  |  |  |  |
| --- | --- | --- | --- |
|  | SADAŠNJI RAZREZ | POVEĆANJE VRIJEDNOSTI BODA NA 0,40 KN/M2 |  RAZLIKA |
| STANOVNIŠTVO | 1.288.695,84 kn/godišnje | 1.607.983,08 kn/godišnje | **319.287,24 kn/godišnje** |
| POSLOVNI PROSTORI | 1.134.899,76 kn/godišnje | 1.418.624,70 kn/godišnje | **283.724,94 kn/godišnje** |

 S obzirom na to da se predlaže i izmjena Odluke o komunalnoj naknadi, u članku 9. koji propisuje koeficijente namjene ovisno o vrsti i namjeni nekretnina na način da se koeficijent za **poslovni prostor** koji služi za ostale djelatnosti sa sadašnjih 3,70 poveća na 5,00, odnosno, da se koeficijent za građevinsko zemljište koje služi u svrhu obavljanja ostalih **poslovnih djelatnosti** sa sadašnjih 0,50 poveća na 0,67, u tablici ispod prikazujemo razliku koja bi se ostvarila izmjenom koeficijenata i izmjenom vrijednosti boda na 0,40 kn/m2.

|  |  |  |  |
| --- | --- | --- | --- |
|  | SADAŠNJI RAZREZ | POVEĆANJE KEOFICIJENTA NAMJENE ZA OSTALE DJELATNOSTI |  RAZLIKA |
| POSLOVNI PROSTORI | 1.134.899,76 kn/godišnje | 1.752.766,56 kn/godišnje | **617.866,80 kn/godišnje** |

Sukladno svim navedenim izračunima, predloženim izmjenama ostvario bi se prihod komunalne naknade veći za 319.287,24 kn (od strane građana) te 617.866,80 kn prihoda više (od strane korisnika poslovnih prostora). Gledajući cjenovne iznose, riječ o svotama koje za obveznike rezultiraju malim razlikama, dok bi na godišnjoj razini one imale ukupan znatan kumulativni učinak za Grad, odnosno, takvim iznosom bi se moglo financirati održavanje komunalne infrastrukture i dosegnutog komunalnog standarda građana grada Ivanca. Stoga Gradskom vijeću predlažemo usvajanje ove Odluke.

U sljedećoj tablici donosimo simulaciju predloženih izmjena na primjeru obiteljske kuće ili stana, na primjeru poslovnog prostora za ostale djelatnosti te na primjeru poslovnog prostora za proizvodne djelatnosti.

|  |  |  |  |
| --- | --- | --- | --- |
|  | I.ZONA | II.ZONA | III. ZONA |
| Obiteljska kuća ili stan (prije izmjene) | 0,32 kn | 0,26 kn | 0,21 kn |
| Obiteljska kuća ili stan (poslije izmjene) | **0,40 kn** | **0,33 kn** | **0,26 kn** |
| Poslovni prostor za ostale djelatnosti (prije izmjene) | 1,18 kn | 0,97 kn | 0,77 kn |
| Poslovni prostor za ostale djelatnosti (poslije izmjene) | **2,00 kn** | **1,64 kn** | **1,30 kn**  |
| Poslovni prostor za proizvodne djelatnosti (prije izmjene) | 0,39 kn | 0,39 kn | 0,31 kn |
| Poslovni prostor za proizvodne djelatnosti (poslije izmjene) | **0,49 kn** | **0,49 kn** | **0,39 kn** |

Radi usporedbe, u sljedećoj tablici je prikaz visine komunalne naknade u pojedinim gradovima sjeverne Hrvatske.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **RED.BR.** | **GRAD** |   | **VISINA KN** |   | **ZONA I** | **ZONA II** | **ZONA III** |
|   |   |   |   |   |  |   |   |
| **1.**  | **IVANEC** |   | **0,32** |   |  **1,00**  | **0,82** |  **0,65**  |
| 2.  | LEPOGLAVA | 0,20 |   |  1,00  | 0,90 |  0,80  |
| 3.  | VARAŽDIN | 0,40 |   |  1,00  | 0,90 |  0,80  |
| 4.  | VŽD.TOPLICE | 0,30 |   |  1,00  | 0,95 |  0,85  |
| 5.  | LUDBREG | 0,25 |   |  1,00  | 0,80 |  0,60  |
| 6.  | NOVI MAROF | 0,50 |   |  1,00  | 0,60 |  -  |
| 7.  | ZABOK |   | 0,80 |   |  1,00  | 0,80 |  0,60  |
| 8. | KRAPINA |   |  0,15  |   |  1,00  | 0,85 |  0,70  |
| 9.  | PRELOG |   |  0,32  |   |  1,00  | 0,85 |  -  |
| 10 | ČAKOVEC | 0,33 |   |  1,00  | 0,80 |  0,60  |
|  |  |  |  |  |  |  |  |
|  |  |  |  |  |  |  |  |

**Upravni odjel za urbanizam,**

**komunalne poslove i zaštitu okoliša**